Vi knaller til igjen med årets siste og det mange syns, den kjekkeste turen – nemlig **juletur for stifinnere og stifinner-aspiranter.** Vi reiser til Vier ved Hommersåk der det er ei stor hytte med plass til 60 personer (der vi også har vært på Gruppens Weekend i flere år. Datoen er 19.-21. november. De er senger til alle, men **de som ønsker det, kan selvfølgelig ligge ute i hengekøye, telt eller gapahuk**, vi tar da med presenning til gapahuk.. Husk isåfall god sovepose, liggeunderlag og grevlingtrekk eller lign. til å ha over soveposen.. Avreise kl. 1730 fra gamle bussgarasjen i Tananger. Vi reiser **fra** Vier søndag kl. 1500 og regner med å være hjemme ca. 1600.

Vi skal bake, vi skal skrelle poteter og vi skal ha festmiddag lørdagskveld med pinnekjøtt og riskrem. Fredag lager vi risengrøt og vi skal ha god middag.
Du trenger og tar med:
1 oppskåret brød og en type pålegg til brødmåltidene og ublandet saft. Du kan også ta med frukt/grønsaker og litt julesnop til lørdagskvelden. Kanskje du vil ha med nisselua? Vi tar med brus til lørdagsmiddagen.

De aspirantene som ikke var med på aspirantturen i høst, må også pakke sekken/bagen selv og kle seg etter været (ikke fryse på turen).
Husk å ta med den **gode oppdragelsen** og godt humør!!!!! ☺

Og det blir opptagelse av aspirantene! Alle nye som er ferdig med Jeg-er-beredt vil få det grønne merket til skjerfet og speiderboka som en gave fra gruppen. Dette gjør vi på en høytidelig markering på turen. Det blir også en overgang fra aspirant til stifinner ute.
Husk å lære speiderløftet: **Jeg lover etter beste evne å søke mitt livssyn, hjelpe andre og leve etter speiderloven**.
Kle dere godt, **speiderdrakt er en selvfølge**, gode sko, lue, kle- og strømpeskift, votter/hansker, vann-/og vindtette klær og ullgenser/-undertøy – ULL – ULL - ULL. Toalettsaker, innesko og natt-tøy. Pakk i bag, vi kjører omtrent til døra. Selvfølgelig har vi med sovepose og (liggeunderlag – bare for de som skal ligge ute), skrivesaker– lommelykt og kniv (selvfølgelig!). **Trenger foreldre til å kjøre – vil du kjøre opp eller ned? Gi beskjed!** Foreldre som har lyst å bli med, er hjertelig velkomne. Gi også beskjed hvis en speider skal ha spesielle medisiner eller allergier.

Pris kr. 500,-, alt inklusiv (unntatt brød, pålegg og saft). Ikke tillatt med energi-drikk.
Vipps til Lars Anton Mygland 95875300 eller kontant.

**Bindende påmelding senest** innen søndag 14. november på web-sidene vår. **Skynd deg å melde deg på!!! (både speidere og ledere). Bindende påmelding!**

**Vi skal ta FYRBØTER-merket**

**Fremgangsmåte**

1. Vis at du kan tenne opp i en ovn og en peis.
2. Vis at du kan lage et ildsted for matlaging, som kokegrop, sjusteinsovn, eller tilsvarende.
3. Vis at du vet når og hvor det er lov å bruke åpen ild, generelt og i din kommune.
4. Vis at du kan bruke ulike typer brennere (f.eks. gass-, sprit-, bensin- og parafinbrennere) på en forsvarlig måte, og at du kjenner til fordeler og ulemper med dem.

Velkommen til turen! Meld deg på i dag!